钦定古今图书集成/明伦汇编/氏族典/第123卷 > 陈居仁
## 钦定古今图书集成/明伦汇编/氏族典/第123卷 > 陈居仁

按《宋史陈居仁传》：“居仁字安行，兴化军人。父太府少
卿膏，娶明州汪氏女，因家焉。居仁年十四而孤，以荫
授鈆山尉。绍兴二十一年举进士。秦桧与膏有故，有
劝以一见可得美官，居仁终不自通，移永丰令，入监
行在点检赡军激赏酒库所籴场。诏修《高宗圣政》，充
检讨官。淮甸交兵，魏杞以宗正少卿使金，辟居仁幕”
下。因出疆赏，转承议郎，徙主军器监簿、宗正修《玉牒》，
迁将作监丞，转国子丞。九年，进秘书丞。入对，帝嘉纳。
权礼部郎官。请外，乃知徽州。入对，留为户部右曹郎
官。命未下，特转朝议大夫，兼权度支，又兼权礼部。会
枢属阙员，即授枢密院检详文字。寻为右司，迁左司，
又迁检正中书门下省诸房公事，历兼左藏诸库，假
吏部尚书使金。还，迁起居郎，寻兼详定《一司敕令》，兼
权中书舍人、权直学士院，以集英殿修撰知鄂州。进
焕章阁待制，移建宁府。镇江大旱，又移居仁守镇江，
加宝文阁待制、知福州，再进华文阁直学士、提举太
平兴国宫。卒，赠金紫光禄大夫。有《奏议》《制槁》、诗文行
世。